У той хаце жылі Шурка і Сцяпан Шушкевічы з дзецьмі Віцькам, Томкай, Нінкай. Сцяпану і 60 год не было, як Эса абрала яго сваёй ахвярай. Хварэў на эпілепсію. У 1968 годзе пайшоў на пляж мыцца з узбярэжнага затопленага бервяна. Нагнуўся над вадой, і ў той момант здарыўся прыпадак. На некалькі хвілін страціў прытомнасць. Галава боўтнулася ў мель, дзе курыцы па калена. Пакуль Нінка агледзелася, што бацька доўга мыецца, яго ўжо не адкачалі. Даруй, віцяблянка Ніна, што растрывожыў тваю памяць балючым успамінам.